b"\n_START_ARTICLE_\nKoobi Fora\n_START_PARAGRAPH_\nKoobi Fora \xc3\xa9s un jaciment arqueol\xc3\xb2gic situat a Kenya, a la riba est del llac Turkana. Els nivells estratigr\xc3\xa0fics del jaciment es divideixen en dos apartats. El primer apartat el formen els sediments m\xc3\xa9s antics datats entre 1,9 i 1,8 milions d'anys i contenen artefactes de fabricaci\xc3\xb3 humana dins de la cultura olduvaiana. L'altre apartat d'edat entre 1,6 i 1,4 milions d'anys cont\xc3\xa9 artefactes m\xc3\xa9s elaborats dins la ind\xc3\xbastria anomenada Karari. A Koobi Fora tamb\xc3\xa9 es van trobar nombrosos f\xc3\xb2ssils humans entre ells els primers d'Homo habilis."